CELEX: 62008CA0363
Language: et
Date: 2009-11-26 00:00:00
Title: Kohtuasi C-363/08: Euroopa Kohtu (teine koda) 26. novembri 2009 . aasta otsus (Verwaltungsgerichtshof (Austria) eelotsusetaotlus) — Romana Slanina versus Unabhängiger Finanzsenat Außenstelle Wien (Võõrtöötajate sotsiaalkindlustus — Peretoetused — Keeldumine — Riigi kodanik, kes asus lapsega elama teise liikmesriiki, samas kui lapse isa töötab jätkuvalt esimesena nimetatud riigi territooriumil)

30.1.2010   
            
            
               ET
            
            
               Euroopa Liidu Teataja
            
            
               C 24/12
            
         Euroopa Kohtu (teine koda) 26. novembri 2009. aasta otsus (Verwaltungsgerichtshof (Austria) eelotsusetaotlus) — Romana Slanina versus Unabhängiger Finanzsenat Außenstelle Wien
   (Kohtuasi C-363/08) (1)
   
   (Võõrtöötajate sotsiaalkindlustus - Peretoetused - Keeldumine - Riigi kodanik, kes asus lapsega elama teise liikmesriiki, samas kui lapse isa töötab jätkuvalt esimesena nimetatud riigi territooriumil)
   2010/C 24/18
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof (Austria)
   
      Põhikohtuasja pooled
   
   
      Hageja: Romana Slanina
   
      Kostja: Unabhängiger Finanzsenat Außenstelle Wien
   
      Kohtuasja ese
   
   Eelotsusetaotlus — Verwaltungsgerichtshof (Austria) — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (ELT L 149, lk 2; ELT eriväljaanne 05/01, lk 35) artikli 73 tõlgendamine — Siseriiklik õigusnorm, mis näeb peretoetused (Familienbeihilfe) ette isikutele, kes hooldavad last ning elavad liikmesriigi territooriumil — Toetuse andmisest keeldumine liikmesriigi kodanikule, kes asus lapsega elama teise liikmesriiki, samas kui lapse isa elab ja töötab jätkuvalt esimesena nimetatud liikmesriigi territooriumil
   
      Resolutsioon
   
   
               1.
            
            
               Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97) artiklit 73 tuleb tõlgendada nii, et lahutatud isikul — kellele makstakse peretoetusi sellise liikmesriigi pädeva asutuse poolt, kus ta elas ning kus tema endine abikaasa jätkuvalt elab ja töötab — säilib tingimusel, et teda tunnustatakse nimetatud määruse artikli 1 punkti f alapunkti i tähenduses selle endise abikaasa pereliikmena, õigus saada oma lapse eest neid toetusi, kuigi ta lahkub sellest riigist ja asub oma lapsega elama teise liikmesriiki, kus ta ei tööta, samas kui tema endine abikaasa võiks neid toetusi oma elukohaliikmesriigis saada.
            
         
               2.
            
            
               Sellises olukorras nagu põhikohtuasjas kaebuse esitajaks oleva isiku poolt oma elukohaliikmesriigis töötamise — mis annab tegelikult õiguse peretoetuste saamiseks — tagajärg on see, et õigus saada määruse nr 1408/71 (muudetud ja ajakohastatud määrusega nr 118/97) artiklit 76 kohaldades selle liikmesriigi — mille territooriumil nimetatud isiku endine abikaasa töötab — õigusaktide alusel maksmisele kuuluvaid peretoetusi peatub selle summa ulatuses, mida antakse esimesena nimetatud isiku elukohaliikmesriigi õigusaktide alusel.
            
         
      (1)  ELT C 285, 8.11.2008.